[pic] | EUROOPA ÜHENDUSTE KOMISJON |

Brüssel 30.5.2007

SEK(2007) 725 lõplik

Soovitus:

NÕUKOGU OTSUS,

milles Euroopa Ühenduse asutamislepingu artikli 104 lõike 8 kohaselt tuvastatakse meetmete ebapiisavus, mida Tšehhi Vabariik võttis vastuseks Euroopa Ühenduse asutamislepingu artikli 104 lõike 7 kohasele nõukogu soovitusele

(komisjoni esitatud)

1. TAUST

Lähtudes komisjoni talituste 2004. aasta kevade majandusprognoosidest[1], millest ilmnes, et eelarvepuudujääk moodustas 2003. aastal 12,9% SKTst (5,9% SKTst, kui arvata välja ühekordne tehing seoses arvestuslike riigitagatistega)[2], algatas komisjon Tšehhi Vabariigi suhtes artikli 104 lõike 3 kohase aruandega[3] ülemäärase eelarvepuudujäägi menetluse. 2004. aasta mais esitas Tšehhi Vabariik oma esimese lähenemisprogrammi, mis hõlmas ajavahemikku 2004–2007, ning 5. juulil 2004 võttis nõukogu selle kohta komisjoni soovituse alusel vastu arvamuse[4]. Samal ajal otsustas nõukogu komisjoni soovituse alusel kooskõlas artikli 104 lõikega 6, et Tšehhi Vabariigil on ülemäärane eelarvepuudujääk[5], ja sellest tulenevalt andis komisjoni soovituse alusel Tšehhi ametiasutustele artikli 104 lõike 7 kohaselt soovituse selle korrigeerimiseks[6]. Kõnealuses soovituses pani nõukogu Tšehhi ametiasutustele ette „ lõpetada nii kiiresti kui võimalik praegusest ülemäärasest eelarvepuudujäägist tingitud olukord ja võtta meetmeid keskpika perioodi jooksul, et saavutada eesmärk viia eelarvepuudujääk usaldusväärsel ja jätkusuutlikul viisil 2008. aastaks alla 3% SKTst, järgides eelarvepuudujäägi vähendamiseks viisi, mis on kirjas nõukogu 5. juuli 2004. aasta arvamuses 2004. aasta mais esitatud lähenemisprogrammi kohta ,” pidades kinni järgmistest iga-aastastest vahe-eesmärkidest: 5,3% SKTst 2004. aastal, 4,7% SKTst 2005. aastal, 3,8% SKTst 2006. aastal ja 3,3% SKTst 2007. aastal.

Samuti soovitati Tšehhi ametiasutustel „ rakendada jõuliselt 2004. aasta mai lähenemisprogrammis ettenähtud meetmeid, eelkõige kärpida keskvalitsuse palgafondi ja ministrite kulutusi. Lisaks kutsuti neid üles eraldama puudujäägi vähendamiseks kõik eelarves kavandatud tulusid ületavad tulud; kehtestama keskpika perioodi kulutuste ülemmääral põhinevad riigi rahanduse sihttasemed ning töötama välja tõhusad eeskirjad piirkondade ja kohalike omavalitsuste võlgnevuse kasvu riski vähendamiseks; viima läbi pensioni- ja tervishoiusüsteemi reformi, et muuta riigi rahandus pikaajalises perspektiivis jätkusuutlikumaks; viima miinimumini Tšehhi konsolideerimisameti negatiivne mõju eelarvele .”

Samuti kehtestas nõukogu tähtaja 5. november 2004 tõhusate sammude astumiseks seoses 2005. aastaks kavandatud eelarvepuudujäägi vähendamise eesmärgi saavutamiseks ettenähtud meetmetega. Pärast kõnealuse tähtaja möödumist tegi komisjon oma 14. detsembri 2004. aasta teatises nõukogule järelduse, et Tšehhi Vabariik on võtnud tulemuslikke meetmeid seoses 2005. aasta eelarvepuudujäägi vähendamise eesmärgi saavutamiseks ettenähtud meetmetega ja seega ei ole täiendavad sammud ülemäärase eelarvepuudujäägi menetlemiseks vajalikud[7]. Selle hinnanguga ühines oma 18. jaanuari 2005. aasta istungil ka nõukogu.

2. SOOVITUS VÕTTA ARTIKLI 104 LÕIKE 8 ALUSEL VASTU NÕUKOGU OTSUS SEOSES PIISAVATE MEETMETE PUUDUMISEGA

Artikli 104 lõikel 7 põhinevas nõukogu soovituses märgiti, et eelarvepuudujääk tuleb 2008. aastaks viia alla 3% SKTst, kuid ei märgitud 2008. aasta kvantitatiivset eesmärki. Põhjuseks on asjaolu, et 2004. aasta mai lähenemisprogramm, millele nõukogu oma soovituses viitas, hõlmas ajavahemikku kuni 2007. aastani. 2005. aasta novembri ajakohastatud lähenemisprogrammis, millega pikendati programmiperioodi 2008. aastani, seati eesmärgiks viia eelarvepuudujääk 2008. aastaks 2,7%ni SKTst. Oma arvamuses kõnealuse programmi kohta märkis nõukogu, et programm järgis eelarvepuudujäägi kohandamise viisi, mis on sätestatud artikli 104 lõikel 7[8] põhinevates nõukogu soovitustes. Selles kutsuti Tšehhi Vabariiki üles „ võimalikke paremaid eelarvenäitajaid 2005. aastal ning tugevaid kasvunäitajaid ja -väljavaateid arvestades tegema eelarve struktuuri kohandamisel tugevamaid jõupingutusi, pidades silmas väikest marginaali allpool 2008. aastaks eesmärgiks seatud kontrollväärtust (mis on ülemäärase eelarvepuudujäägi korrigeerimise tähtaeg) ning et kiirendada keskpika perioodi eesmärgi saavutamist; ii) tõstma eelarve kavandamise kvaliteeti, eelkõige analüüsides märkimisväärse kulude ülekandmise põhjuseid ja tagades keskpika perioodi kulude ülemmäära; iii) parandama riigi rahanduse pikaajalist jätkusuutlikkust, eelkõige kiirendades pensionireformi ja viies läbi tervishoiusüsteemi reformi. ”

15. märtsil 2007 esitas Tšehhi Vabariik viimase ajakohastatud lähenemisprogrammi ajavahemikuks 2006–2009. Ajakohastatud lähenemisprogrammi esitamine jäi 1. detsembri tähtajast hilisemaks seoses poliitilise olukorraga Tšehhi Vabariigis, kus alles 19. jaanuaril 2007 kinnitati 2006. aasta juuni üldvalimiste järel ametisse valitsus. 2007. aasta märtsi ajakohastatud lähenemisprogramm sisaldas aastase eelarvepuudujäägi kohta järgmisi prognoose: 4,0% SKTst 2007. aastal, 3,5% SKTst 2008. aastal ja 3,2% SKTst 2009. aastal. Eelarvepuudujäägiga seotud eesmärgid ajavahemikuks 2007–2008 olid samad kui 2007. aasta eelarves, mille parlament kinnitas 13. detsembril 2006. Programm sisaldas ka täiendavat uue valitsuse deklaratsiooni, mille eesmärk on vähendada üldist eelarvepuudujääki 2008. aastal 3,2%ni SKTst ja 2009. aastal 2,8%ni SKTst ning mis tugineb laialdastele poliitilistele meetmetele, mis tuleb veel kindlaks määrata ja kinnitada.

Komisjoni talituste 2007. aasta kevade prognoos, mille kohaselt jõuab eelarvepuudujääk 2007. aastal 3,9%ni SKTst, ja kui poliitika ei muutu, siis 2008. aastal 3,6%ni SKTst, kinnitab, et praeguse poliitika rakendamisel jäävad artikli 104 lõikel 7 põhinevas nõukogu soovituses püstitatud eesmärgid 2007. aastaks (3,3% SKTst) ja 2008. aastaks (alla 3% SKTst) saavutamata. Struktuursest aspektist (st tsüklilise kohandusega, välja arvatud ühekordsed ja muud ajutised meetmed) suureneks eelarvepuudujääk 2007. aastal 1¼ protsendipunkti võrra SKTst pärast olukorra halvenemist nii 2005. kui ka 2006. aastal.

Seega kinnitab komisjoni talituste prognoos põhimõtteliselt lähenemisprogrammi prognoose, mis on vastuolus ülemäärase eelarvepuudujäägi korrigeerimisega 2008. aasta tähtajaks. Oma täna vastuvõetud soovituses nõukogu arvamuse kohta ajakohastamise teemal jõuab komisjon programmi hinnates järgmisele järeldusele: „hoolimata loodetust parematest kasvuväljavaadetest ja väiksemast eelarvepuudujäägist 2006. aastal lükkab programm ülemäärase eelarvepuudujäägi korrigeerimise 2010. aastasse, kuigi nõukogu 2004. aasta juuli soovituses vastavalt artikli 104 lõikele 7 oli kehtestatud tähtajaks 2008. aasta. Edasilükkumise, mis kajastab suuremat puudujääki seoses sotsiaalkulutuste kavandatud suurenemisega 2007. aastal, tulemus oleks jätkusuutlikku kasvu arvestades protsükliline ekspansiivne rahanduspoliitika.”

Suurenenud kulutused 2007. aasta eelarves on põhjustanud varem kehtestatud keskpika perioodi kuluraamistikust väljumise. 2007. aasta suurema eelarvepuudujäägi taustal on palju tugevam prognoositud kasv, kui ennustati nõukogu soovituse ajal ning see tuleneb peamiselt eelmise parlamendi ametiajal otsustatud sotsiaalkulutuste suurendamisest ja mille uus parlament vastuvõetud eelarves kinnitas. Kõnealuste täiendavate kulutuste mõju on 2007. aastal hinnanguliselt üle 1% SKTst. Samuti tuleb märkida, et 2007. aasta suuremat eelarvepuudujääki prognoositakse eelmiste aastate märksa väiksema eelarvepuudujäägi taustal, mida nõukogu soovituses artikli 104 lõike 7 alusel ette nähti: tegelik eelarvepuudujääk aastatel 2004–2006 oli nõukogu soovituses prognoositust väiksem, keskmiselt üle 1 protsendipunkti SKTst (2004: tegelik eelarvepuudujääk 2,9% SKTst, nõukogu prognoos 5,3%; 2005: 4,7% asemel 3,6% SKTst; ja 2006: 2006. aastaks prognoositud 3,8% asemel 2,9% SKTst). Peamiselt tulenes see pigem oodatust suuremast majanduskasvust kui kulutuste püsivast kärpimisest.

Kokkuvõttes, lähtudes 2007. aasta eelarvest ja viimasest ajakohastatud lähenemisprogrammist, kavatseb Tšehhi Vabariik ületada nõukogu poolt artikli 104 lõike 7 alusel antud soovitustes 2007. aastaks (3,3% SKTst) kehtestatud eesmärki ning 2005. aasta lähenemisprogrammis, mille nõukogu kinnitas 24. jaanuaril 2006, kehtestatud 2008. aasta eesmärki (2,7% SKTst). Komisjoni talituste 2007. aasta kevade prognoosi kohaselt on mõlemal aastal puudujääk suurem kui kõnealuste aastate kohta kinnitatud eesmärgid. Sellest tulenevalt ei piisa Tšehhi ametiasutuste võetud meetmetest ülemäärase eelarvepuudujäägi korrigeerimiseks 2008. aasta tähtajaks, nagu nõuab nõukogu. Pärast soovituse vastuvõtmist ei ole toimunud ootamatuid majandust kahjustavaid sündmusi, millel oleks tõsiseid ebasoodsaid tagajärgi riigi rahandusele nõukogu määruse (EÜ) nr 1467/97 artikli 3 lõike 5 tähenduses. Riigi rahandusega seotud arengud majanduses on, vastupidi, olnud oodatust oluliselt soodsamad.

Tabel 1. Eelarvepuudujäägi ja majanduskasvu prognoosid

Aastase eelarvepuudujäägi prognoosid (% SKTst) | 2004 | 2005 | 2006 | 2007 | 2008 | 2009 |

Komisjoni talituste 2007. aasta kevade prognoos | 2,9 | 3,6 | 2,9 | 3,9 | 3,6 | – |

2007. aasta märtsi lähenemisprogramm | – | 3,6 | 3,5 | 4,0 | 3,5 | 3,2 |

2007. aasta lähenemisprogramm (alternatiivsed eelarvepuudujäägiga seotud eesmärgid uue valitsuse deklaratsioonis) | – | 3,6 | 3,5 | 4,0 | 3,2 | 2,8 |

2005. aasta novembri lähenemisprogramm | 3,0 | 3,6 | 3,5 | 3,3 | 2,7 | – |

Nõukogu 2004. aasta juuli soovitus | 5,3 | 4,7 | 3,8 | 3,3 | < 3 | – |

SKT kasvuprognoosid (% aastate lõikes) | 2004 | 2005 | 2006 | 2007 | 2008 | 2009 |

Komisjoni talituste 2007. aasta kevade prognoos | 4,2 | 6,1 | 6,1 | 4,9 | 4,9 | – |

2007. aasta märtsi lähenemisprogramm | – | 6,0 | 6,0 | 4,9 | 4,8 | 4,8 |

2005. aasta novembri lähenemisprogramm | 4,4 | 4,8 | 4,4 | 4,2 | 4,3 | – |

Nõukogu 2004. aasta juuli soovitus | 2,8 | 3,1 | 3,3 | 3,5 | – | – |

Tabel 2. Põhiliste makromajanduslike ja eelarveprognooside võrdlus

2005 | 2006 | 2007 | 2008 | 2009 |

Tegelik SKT (muutuse protsent) | Lähenemisprogramm märts 2007 | 6.1 | 6.0 | 4.9 | 4.8 | 4.8 |

KOM mai 2007 | 6.1 | 6.1 | 4.9 | 4.9 | andmed puuduvad |

Lähenemisprogramm nov 2005 | 4.8 | 4.4 | 4.2 | 4.3 | andmed puuduvad |

Tarbijahindade harmoneeritud indeksi inflatsioon (%) | Lähenemisprogramm märts 2007 | 1.6 | 2.4 | 2.6 | 2.5 | 2.5 |

KOM mai 2007 | 1.6 | 2.1 | 2.4 | 2.9 | andmed puuduvad |

Lähenemisprogramm nov 2005 | 1.5 | 2.2 | 2.0 | 2.1 | andmed puuduvad |

SKP lõhe (% potentsiaalsest SKTst) | Lähenemisprogramm märts 20071 | -0.7 | 0.9 | 1.1 | 1.0 | 1.0 |

KOM mai 20073 | -1.1 | 0.4 | 0.5 | 0.5 | andmed puuduvad |

Lähenemisprogramm nov 20051 | -0.8 | -0.1 | 0.3 | 0.8 | andmed puuduvad |

Valitsemissektori eelarve tasakaal (% SKTst) | Lähenemisprogramm märts 20076 | -3.6 | -3.5 | -4.0 | -3.5 | -3.2 |

KOM mai 2007 | -3.5 | -2.9 | -3.9 | -3.6 | andmed puuduvad |

Lähenemisprogramm nov 2005 | -4.8 | -3.8 | -3.3 | -2.7 | andmed puuduvad |

Esmane tasakaal (% SKTst) | Lähenemisprogramm märts 2007 | -2.5 | -2.4 | -2.6 | -2.0 | -1.6 |

KOM mai 2007 | -2.4 | -1.8 | -2.8 | -2.6 | andmed puuduvad |

Lähenemisprogramm nov 2005 | -4.1 | -3.0 | -2.4 | -1.7 | andmed puuduvad |

Tsükliliselt kohandatud tasakaal (% SKTst) | Lähenemisprogramm märts 20071 | -3.4 | -3.9 | -4.4 | -3.9 | -3.5 |

KOM mai 2007 | -3.1 | -3.1 | -4.1 | -3.8 | andmed puuduvad |

Lähenemisprogramm nov 20051 | -4.5 | -3.8 | -3.4 | -3.0 | andmed puuduvad |

Struktuurne tasakaal 2 (% SKTst) | Lähenemisprogramm märts 2007 | -3.4 | -3.9 | -4.4 | -3.9 | -3.5 |

KOM mai 20074 | -2.0 | -2.8 | -4.1 | -3.8 | andmed puuduvad |

Lähenemisprogramm nov 20055 | -3.4 | -3.8 | -3.4 | -3.0 | andmed puuduvad |

Valitsemissektori koguvõlg (% SKTst) | Lähenemisprogramm märts 2007 | 30.4 | 30.6 | 30.5 | 31.3 | 32.2 |

KOM mai 2007 | 30.4 | 30.4 | 30.6 | 30.9 | andmed puuduvad |

Lähenemisprogramm nov 2005 | 37.4 | 37.1 | 37.9 | 37.8 | andmed puuduvad |

Notes: |

1Komisjoni talituste kalkulatsioonid, mis põhinevad programmis esitatud andmetel. |

2Tsükliliselt kohandatud tasakaal (nagu eelmistes ridades), välja arvatud ühekordsed ja muud ajutised meetmed. |

3Aluseks on hinnanguline potentsiaalne kasv 4,2%, 4,6%, 4,8% ja 4,9% aastatel 2005–2008. |

4 Komisjoni talituste 2007. aasta kevade prognoosist võetud ühekordsed ja muud ajutised meetmed |

1,1% SKTst 2005. aastal ja 0,2% SKTst 2006. aastal – mõlemad suurendavad eelarvepuudujääki) |

5 2005. aasta lähenemisprogrammist võetud ühekordsed ja muud ajutised meetmed |

(1,1% SKTst 2005. aastal – kasvatab eelarvepuudujääki) |

6Alternatiivsed eelarvepuudujäägi eesmärgid, mis põhinevad Tšehhi uue valitsuse |

veel kinnitamata meetmetel: 3,2% SKTst 2008. aastal, 2,8% SKTst 2009. aastal. |

Allikas: |

Lähenemisprogramm; komisjoni talituste 2007. aasta kevade majandusprognoosid (KOM); komisjoni talituste kalkulatsioonid |

Soovitus:

NÕUKOGU OTSUS,

milles Euroopa Ühenduse asutamislepingu artikli 104 lõike 8 kohaselt tuvastatakse meetmete ebapiisavus, mida Tšehhi Vabariik võttis vastuseks Euroopa Ühenduse asutamislepingu artikli 104 lõike 7 kohasele nõukogu soovitusele

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 104 lõiget 8,

võttes arvesse komisjoni soovitust

ning arvestades järgmist:

1. Vastavalt asutamislepingu artiklile 104 hoiduvad liikmesriigid ülemäärasest eelarvepuudujäägist.

2. Stabiilsuse ja kasvu pakti põhieesmärk on usaldusväärne finantshaldus kui vahend hindade stabiilsust ning tugevat ja püsivat majanduskasvu soodustavate tingimuste tagamiseks, mille tulemusel luuakse uusi töökohti. Stabiilsuse ja kasvu pakt sisaldab nõukogu 7. juuli 1997. aasta määrust (EÜ) nr 1467/97 ülemäärase eelarvepuudujäägi menetluse rakendamise kiirendamise ja selgitamise kohta[9], mis võeti vastu eesmärgiga soodustada valitsemissektori ülemäärase üldise eelarvepuudujäägi kiiret korrigeerimist.

3. Pärast asutamislepingu artikli 104 lõikele 6 vastavat komisjoni soovitust otsustati nõukogu 5. juuli 2004. aasta otsusega 2005/185/EÜ[10], et Tšehhi Vabariigis eksisteerib ülemäärane eelarvepuudujääk.

4. Vastavalt asutamislepingu artikli 104 lõikele 7 ja määruse (EÜ) nr 1467/97 artikli 3 lõikele 4 võttis nõukogu 5. juulil 2004. aastal komisjoni soovituse alusel vastu soovituse Tšehhi ametiasutustele, et lõpetada võimalikult kiiresti ülemäärasest eelarvepuudujäägist tingitud olukord ning võtta meetmeid keskpika perioodi jooksul, et saavutada eesmärk viia eelarvepuudujääk 2008. aastaks usaldusväärsel ja jätkusuutlikul viisil alla 3% SKTst vastavalt viisile, mis sätestati eelarvepuudujäägi vähendamiseks ametiasutuste poolt 2004. aasta mais esitatud ja nõukogu 5. juuli 2004. aasta arvamuses kinnitatud lähenemisprogrammis[11], järgides aastate lõikes järgmisi eesmärke: 5,3% SKTst 2004. aastal, 4,7% SKTst 2005. aastal, 3,8% SKTst 2006. aastal ja 3,3% SKTst 2007. aastal. Nõukogu kehtestas tähtaja 5. november 2004 tõhusate sammude astumiseks seoses 2005. aastaks kavandatud eelarvepuudujäägi vähendamise eesmärgi saavutamiseks ettenähtud meetmetega. Tšehhi Vabariik oli nõus soovituse avalikustama.

5. Pärast 5. novembri 2004. aasta tähtaja möödumist tegi komisjon oma 14. detsembri 2004. aasta teatises nõukogule[12] järelduse, et Tšehhi Vabariigi puhul ei ole täiendavad sammud ülemäärase eelarvepuudujäägi menetluse raames vajalikud, sest Tšehhi valitsus on võtnud tulemuslikke meetmeid seoses 2005. aastaks kavandatud eelarvepuudujäägi vähendamise eesmärgi saavutamiseks ettenähtud meetmetega. 2005. aasta novembri ajakohastatud lähenemisprogrammis märgiti 2008. aasta eelarvepuudujäägiks 2,7% SKTst, mille nõukogu kinnitas 24. jaanuaril 2006.

6. Nende meetmete hindamisel, mida Tšehhi Vabariik on võtnud vastuseks Euroopa Ühenduse asutamislepingu artikli 104 lõike 7 kohasele nõukogu soovitusele, jõuti järgmistele järeldustele.

7. 15. märtsil 2007 esitas Tšehhi Vabariik viimase ajakohastatud lähenemisprogrammi, mis hõlmab ajavahemikku kuni 2009. aastani. Programm sisaldab aastase eelarvepuudujäägi kohta järgmisi prognoose: 4,0% SKTst 2007. aastal, 3,5% SKTst 2008. aastal ja 3,2% SKTst 2009. aastal. Programm sisaldab ka täiendavat uue valitsuse deklaratsiooni, mille eesmärk on vähendada üldist eelarvepuudujääki 2008. aastal 3,2%ni SKTst ja 2009. aastal 2,8%ni SKTst ning mis tugineb laialdastele poliitilistele meetmetele, mis praegu ei ole veel teada.

8. Komisjoni talituste 2007. aasta kevade prognoosis, mille kohaselt jõuab eelarvepuudujääk praeguse poliitika jätkumisel 2007. aastal 3,9%ni SKTst ja 2008. aastal 3,6%ni SKTst, kinnitatakse, et praeguse poliitika rakendamisel jäävad artikli 104 lõike 7 kohases nõukogu soovituses püstitatud eesmärgid 2007. aastaks (3,3% SKTst) ja 2008. aastaks (alla 3% SKTst) saavutamata. Struktuursest aspektist (st tsükliliselt kohandatud korrigeerimine, välja arvatud ühekordsed ja muud ajutised meetmed) suureneks eelarvepuudujääk 2007. aastal 1¼ protsendipunkti võrra SKTst pärast olukorra halvenemist nii 2005. kui ka 2006. aastal.

9. 2007. aasta suurema eelarvepuudujäägi taustal on palju tugevam kasv, kui ennustati nõukogu soovituse ajal ning see tuleneb peamiselt enne 2006. aasta parlamendivalimisi otsustatud sotsiaalkulutuste suurenemisest. 2007. aastaks prognoositakse suuremat eelarvepuudujääki, samas kui eelmistel aastatel oli eelarvepuudujääk komisjoni soovituses prognoositust märksa väiksem. Peamiselt tulenes see pigem oodatust paremast majanduskasvust kui kulutuste püsivast kärpimisest.

10. Sellest järeldub, et samas kui Tšehhi Vabariik on siiani nõukogu 5. juuli 2004. aasta soovituses 2004.–2006. aastaks püstitatud konsolideerivad eelarve-eesmärgid ületanud, on 2007. aasta eelarvepuudujääk nõukogu seatud eesmärgist tublisti suurem ning 2008. aasta eelarvepuudujääk ületab praeguse poliitika jätkumisel kindlasti kontrollväärtuse 3% SKTst. Tšehhi ametiasutuste eelarve-eesmärgid ei ole kooskõlas nõukogu soovitustega ülemäärase eelarvepuudujäägi korrigeerimiseks 2008. aasta tähtajaks. Pärast soovituse vastuvõtmist ei ole toimunud ootamatuid majandust kahjustavaid sündmusi, millel oleks tõsiseid ebasoodsaid tagajärgi riigi rahandusele nõukogu määruse (EÜ) nr 1467/97 artikli 3 lõike 5 tähenduses. Riigi rahandusega seotud arengud majanduses on, vastupidi, olnud oodatust oluliselt soodsamad,

ON VASTU VÕTNUD KÄESOLEVA OTSUSE:

Artikkel 1

Tšehhi Vabariigi võetud meetmed vastuseks Euroopa Ühenduse asutamislepingu artikli 104 lõike 7 kohasele nõukogu 5. juuli 2004. aasta soovitusele on osutunud ebapiisavaks, et korrigeerida ülemäärane eelarvepuudujääk soovituses kindlaksmääratud tähtajaks.

Artikkel 2

Käesolev otsus on adresseeritud Tšehhi Vabariigile.

Brüssel,

Nõukogu nimel

eesistuja

[1] Komisjoni 2004. aasta kevade majandusprognoosis võeti arvesse Tšehhi Vabariigi poolt 2004. aasta märtsis esitatud andmeid.

[2] Vahepeal on 2003. aasta puudujäägi näitaja tavalise korra kohaselt läbi vaadatud. Praegu on see 6,6% SKTst.

[3] SEK(2004) 575.

[4] ELT C 320, 24.12.2004, lk 1.

[5] ELT L 62, 9.3.2005, lk 20.

[6] Vt http://register.consilium.eu.int/pdf/en/04/st11/st11215.en04.pdf.

[7] Komisjoni teatis nõukogule: Tšehhi Vabariigi, Küprose, Malta, Poola ja Slovakkia võetud meetmed vastuseks nõukogu soovitustele ülemäärase eelarvepuudujäägi menetluse raames, SEK(2004) 1630, 22.12.2004.

[8] ELT C 55, 7.3.2006, lk 5.

[9] EÜT L 209, 2.8.1997, lk 6, määrust on muudetud määrusega (EÜ) nr 1056/2005 (ELT L 174, 7.7.2005, lk 5).

[10] ELT L 62, 9.3.2005, lk 20.

[11] ELT C 320, 24.12.2004, lk 1.

[12] Komisjoni teatis nõukogule: Tšehhi Vabariigi, Küprose, Malta, Poola ja Slovakkia võetud meetmed vastuseks nõukogu soovitustele ülemäärase eelarvepuudujäägi menetluse raames, SEK(2004) 1630, 22.12.2004.